smcproject/ml-wiki-sentences huggingface dataset:
ആരോഗ്യമുള്ള യുവ നിരീക്ഷകർക്ക് 6/6 എന്നതിനേക്കാൾ മികച്ച ഒരു ബൈനോക്കുലർ അക്വിറ്റി ഉണ്ടായിരിക്കാം; അൺഎയ്ഡഡ് മനുഷ്യന്റെ കണ്ണിലെ അക്വിറ്റിയുടെ പരിധി 6 / 3–6 / 2.4 (20 / 10–20 / 8) ആണ്, എന്നിരുന്നാലും ചില യുഎസ് പ്രൊഫഷണൽ അത്ലറ്റുകളുടെ പഠനത്തിൽ 6/3 എന്ന അളവ് കാഴ്ച ശക്തിയുടെ ഏറ്റവും ഉയർന്ന സ്കോർ ആയി രേഖപ്പെടുത്തി.
പരുന്ത് പോലുള്ള ചില ഇരപിടിയൻ പക്ഷികൾക്ക് 20/2 (6/0.6) വരെ കാഴ്ച തീവ്രതയുണ്ടെന്ന് വിശ്വസിക്കപ്പെടുന്നു; ഇക്കാര്യത്തിൽ, അവരുടെ കാഴ്ച ശക്തി മനുഷ്യന്റെ കാഴ്ചയെക്കാൾ മികച്ചതാണ്.
വിഷ്വൽ അക്വിറ്റി ചാർട്ടിലെ ഏറ്റവും വലിയ ഒപ്‌ടോടൈപ്പ് പോലും കാണുന്നില്ല എങ്കിൽ, രോഗിക്ക് വായിക്കാൻ കഴിയുന്നതുവരെ വായനാ ദൂരം കുറയ്ക്കേണ്ടിവരും.
രോഗിക്ക് ചാർട്ട് വായിക്കാൻ കഴിഞ്ഞാൽ, അക്ഷര വലുപ്പവും പരിശോധനാ ദൂരവും രേഖപ്പെടുത്തുന്നു.
രോഗിക്ക് ചാർട്ട് ഒരു അകലത്തിലും വായിക്കാൻ കഴിയുന്നില്ലെങ്കിൽ,  ഇനിപ്പറയുന്ന രീതിയിൽ പരിശോധിക്കുന്നു: പേര് ചുരുക്കെഴുത്ത് നിർവചനം കൗണ്ടിങ് ഫിങ്കർ (വിരൽ എണ്ണൽ) സി.എഫ് ഒരു നിശ്ചിത അകലത്തിൽ വിരലുകൾ എണ്ണാനുള്ള കഴിവ്.
അക്വിറ്റി ചാർട്ടിലെ അക്ഷരങ്ങളോ വളയങ്ങളോ ചിത്രങ്ങളോ 6 മീറ്റർ ദൂരത്തിൽ നിന്ന് വായിക്കാൻ രോഗിക്ക് കഴിയില്ലെന്ന് ഉറപ്പിച്ചതിനുശേഷം മാത്രമാണ് ഈ പരിശോധന രീതി ഉപയോഗിക്കുന്നത്.
ഉദാഹരണത്തിന്, സി‌എഫ് 5 മീ.
എന്നത് അർത്ഥമാക്കുന്നത് രോഗിക്ക് പരമാവധി 5 മീറ്റർ അകലെ നിന്ന്  പരീക്ഷകന്റെ വിരലുകൾ എണ്ണാൻ കഴിയുമെന്നാണ്.
ഹാൻഡ് മൂവ്മെൻ്റ് (കൈ ചലനം) എച്ച്.എം രോഗിയുടെ കണ്ണുകൾക്ക് മുന്നിൽ കൈ ചലിപ്പിക്കുമ്പോൾ പരീക്ഷകന്റെ കൈയുടെ ഈ ചലനം രോഗി തിരിച്ചറിയുന്നോ ഇല്ലയോ എന്ന് രേഖപ്പെടുത്തുന്നതാണിത്.
ഉദാഹരണത്തിന്, എച്ച്എം 2 മീ.
എന്ന റെക്കോർഡിംഗ് അർത്ഥമാക്കുന്നത് രോഗിക്ക് പരീക്ഷകന്റെ കൈയുടെ ചലനത്തെ പരമാവധി 2 അകലത്തിൽ നിന്ന് വേർതിരിച്ചറിയാൻ കഴിഞ്ഞു എന്നാണ്.
ലൈറ്റ് പെർസെപ്ഷൻ എൽ പി പ്രകാശം തിരിച്ചറിയാനുള്ള കഴിവ്.
ഹാൻഡ് മോഷൻ പരിശോധനയിൽ ഒരു രോഗി അടുത്തു നിന്നു പോലും കൈയുടെ ചലനം തിരിച്ചറിയുന്നില്ലെങ്കിൽ മാത്രമാണ് ഈ പരിശോധന രീതി ഉപയോഗിക്കുന്നത്.
ഈ പരിശോധനയിൽ, ഒരു പരീക്ഷകൻ രോഗിയുടെ കണ്ണിലേക്ക് ഒരു പെൻ ലൈറ്റ് പ്രകാശിപ്പിക്കുകയും രോഗിയോട് പ്രകാശ സ്രോതസ്സിലേക്ക് വിരൽ ചൂണ്ടിക്കാണിക്കുകയോ അല്ലെങ്കിൽ പ്രകാശം വരുന്ന ദിശ (മുകളിലേക്ക്, പുറത്തേക്ക്, നേരെ മുന്നോട്ട്, താഴേക്ക്, പുറത്തേക്ക്, തുടങ്ങിയവ) വിവരിക്കുകയോ ചെയ്യാൻ ആവശ്യപ്പെടുന്നു.
രോഗിക്ക് പ്രകാശം തിരിച്ചറിയാൻ കഴിയുന്നുവെങ്കിൽ, രോഗിയുടെ തീവ്രതയെ പ്രതിനിധീകരിക്കുന്നതിന് എൽപി എന്ന് രേഖപ്പെടുത്തുന്നു.
രോഗിക്ക് പ്രകാശം തിരിച്ചറിയാൻ കഴിയുന്നില്ലെങ്കിൽ, എൻ‌എൽ‌പി ( N o L ight P erception) എന്ന് രേഖപ്പെടുത്തുന്നു.
രണ്ട് കണ്ണുകളിലും എൻ‌എൽ‌പി രേഖപ്പെടുത്തിയിട്ടുണ്ടെങ്കിൽ, രോഗിയെ പൂർണ്ണമായ അന്ധത ബാധിച്ചതായി കരുതാം.
കുട്ടികളിൽ പരിശോധന
നവജാതശിശുവിന്റെ വിഷ്വൽ അക്വിറ്റി ഏകദേശം 6/133 ആണ്.
2009 ൽ പ്രസിദ്ധീകരിച്ച ഒരു പഠനമനുസരിച്ച് മിക്ക കുട്ടികളിലും ആറുമാസം കഴിഞ്ഞാൽ കാഴ്ച 6/6 ആയി മെച്ചപ്പെടുന്നതായി പറയുന്നു.
ശിശുക്കൾ, പ്രീ-വെർബൽ കുട്ടികൾ, പ്രത്യേക പരിഗണന ലഭിക്കേണ്ട ജനവിഭാഗം (ഉദാഹരണത്തിന്, വികലാംഗരായ വ്യക്തികൾ) എന്നിവരിൽ ഒരു അക്ഷര ചാർട്ട് ഉപയോഗിച്ച് വിഷ്വൽ അക്വിറ്റി അളക്കുന്നത്  എല്ലായ്പ്പോഴും സാധ്യമായി എന്നുവരില്ല.
ഈ വിഭാഗങ്ങൾക്കായി, പ്രത്യേക പരിശോധന ആവശ്യമാണ്.
ഒരു അടിസ്ഥാന പരീക്ഷാ ഘട്ടമെന്ന നിലയിൽ, ഏതെങ്കിലും വസ്തുവിലേക്ക് ദൃഷ്ടി കേന്ദ്രീകരിക്കാനും, കാണിക്കുന്ന വസ്തുക്കളെ കണ്ണുകൾ ഉപയോഗിച്ച് ശരിയായ രീതിയിൽ പിന്തുടരാനും കഴിയുമോ എന്ന് പരിശോധിക്കണം.
പ്രിഫറൻഷ്യൽ ലുക്കിംഗ് ടെക്നിക്കുകൾ ഉപയോഗിച്ചുള്ള കൂടുതൽ ഔപചാരിക പരിശോധനയ്ക്ക് ടെല്ലർ അക്വിറ്റി കാർഡുകൾ ഉപയോഗിക്കുന്നു.
ഇതിൽ, ഒരുവശത്തുള്ള ഒരു ശൂന്യ പേജുമായി താരതമ്യപ്പെടുത്തുമ്പോൾ, എതിർ വശത്തുള്ള ലംബമോ തിരശ്ചീനമോ ആയ ഗ്രേറ്റിംഗുകളുള്ള ഭാഗത്തേക്ക് കുട്ടി കൂടുതൽ ശ്രദ്ധിക്കുന്നുണ്ടോയെന്ന് പരിശോധിക്കുന്നു.
വിഷ്വൽ എവോക്ക്ഡ് (കോർട്ടിക്കൽ) പൊട്ടൻഷ്യലുകൾ (വിഇപി അല്ലെങ്കിൽ വിഇസിപി) ഉപയോഗിച്ചുള്ള ഇലക്ട്രോ-ഫിസിയോളജിക് ടെസ്റ്റിംഗാണ് മറ്റൊരു ജനപ്രിയ സാങ്കേതികത, സംശയാസ്പദമായ കേസുകളിൽ വിഷ്വൽ അക്വിറ്റി കണക്കാക്കാനും ജന്മനാ ഉണ്ടാകുന്ന കടുത്ത കാഴ്ച നഷ്ടപ്പെടൽ കേസുകൾ കണക്കാക്കാനും ഇത് ഉപയോഗിക്കാം.
കറുപ്പും വെളുപ്പും വരകളും (സൈൻ വേവ് ഗ്രേറ്റിംഗുകൾ) അല്ലെങ്കിൽ ചെക്കർബോർഡ് പാറ്റേണുകളും (വരകളേക്കാൾ വലിയ പ്രതികരണങ്ങൾ ഉളവാക്കുന്ന) ഒരു ശ്രേണി ഉപയോഗിക്കുന്ന പരിശോധനയാണ് വി ഇ പി. ഇതിന് ബിഹേവിയറൽ പ്രതികരണങ്ങൾ ആവശ്യമില്ല, പകരം പാറ്റേണുകളുടെ അവതരണം സൃഷ്ടിച്ച മസ്തിഷ്ക തരംഗങ്ങൾ രേഖപ്പെടുത്തുകയാണ് ചെയ്യുന്നത്.
ഒപ്റ്റോകൈനറ്റിക് നിസ്റ്റാഗ്മസ് ഡ്രം ഉപയോഗിച്ച് ഒക്കുലോമോട്ടർ പ്രതികരണങ്ങൾ പരിശോധിക്കുകയാണ് ലളിതവും എന്നാൽ അധികം ഉപയോഗിക്കാത്തതുമായ മറ്റൊരു സാങ്കേതികത, ഇവിടെ കറങ്ങുന്ന ഡ്രമ്മിലെ കറുപ്പും വെളുപ്പും വരകളെ പിന്തുടരാൻ മസ്തിഷ്കം ശ്രമിക്കുമ്പോൾ ഇത് അനിയന്ത്രിതമായതും പെട്ടെന്നുള്ളതുമായ കണ്ണ് ചലനങ്ങൾ ( നിസ്റ്റാഗ്മസ് ) സൃഷ്ടിക്കുന്നു.
ഈ ചലനങ്ങൾ നിരീക്ഷിക്കുന്നതിലൂടെ കാഴ്ച ശക്തി അളക്കുവാൻ കഴിയും.
സാധാരണ കാഴ്ച ശക്തി
റെറ്റിനയിൽ പ്രകാശം എത്ര കൃത്യമായി കേന്ദ്രീകരിച്ചിരിക്കുന്നു എന്നതും, കണ്ണിന്റെ ന്യൂറൽ മൂലകങ്ങളുടെ സമഗ്രത, തലച്ചോറിന്റെ സംവേദനക്ഷമത  എന്നിവയെ ഒക്കെ ആശ്രയിച്ചാണ് കാഴ്ച ശക്തി സാധാര നിലയിൽ എത്തുന്നത്.
നടുക്ക് അതായത് ഫോവിയൽ കാഴ്ച 5 മിനിട്ട് ആർ‌ക്ക് നൽ‌കുന്ന ഒപ്‌ടോടൈപ്പ് തിരിച്ചറിയാനുള്ള കഴിവായാണ് "നോർമൽ" കാഴ്ചയെ ഹെർമൻ സ്നെല്ലെൻ‌ നിർ‌വചിച്ചിരിക്കുന്നത്.
സ്നെല്ലൻ ചാർട്ടിൽ ഇത് 6/6 (20/20) ആണ്.
ദശാംശ രീതിയിൽ 1.00, അല്ലെങ്കിൽ 0.0 ലോഗ്മാർ സാധാരണ കാഴ്ച ആയി കണക്കാക്കാവുന്നതാണ്.
ചെറുപ്പക്കാരായ മനുഷ്യരിൽ മികച്ച കാഴ്ച ഏകദേശം 6/5 മുതൽ 6/4 വരെയാണ്, അതിനാൽ 6/6 വിഷ്വൽ അക്വിറ്റിയെ "തികഞ്ഞ" ദർശനം എന്ന് പരാമർശിക്കുന്നത് കൃത്യമല്ല.
1 ആർക്ക് മിനിറ്റ് കൊണ്ട് വേർതിരിച്ച രണ്ട് കോണ്ടറുകളെ വിവേചിച്ചറിയാൻ ആവശ്യമായ വിഷ്വൽ അക്വിറ്റി 6/6 ആണ്.
അതിനാൽ 6/6 കാഴ്ച സാധാരണയുടെ താഴ്ന്ന പരിധി അല്ലെങ്കിൽ സ്ക്രീനിംഗ് കട്ട്ഓഫ് ആയി കണക്കാക്കാം.
ഒരു സ്ക്രീനിംഗ് ടെസ്റ്റായി ഉപയോഗിക്കുമ്പോൾ, ആരോഗ്യകരമായ വിഷ്വൽ സിസ്റ്റമുള്ള ശരാശരി മനുഷ്യൻറെ കാഴ്ച ശക്തി 6/6 നെക്കാൾ മികച്ചതാണെങ്കിലും അത് പരിഗണിക്കേണ്ട ആവശ്യമില്ല.
കഠിനമായ വിഷ്വൽ ഫീൽഡ് വൈകല്യങ്ങൾ, വർണ്ണാന്ധത , കുറഞ്ഞ ദൃശ്യതീവ്രത , മിതമായ ആംബ്ലിയോപിയ , സെറിബ്രൽ കാഴ്ച വൈകല്യങ്ങൾ, വേഗത്തിൽ നീങ്ങുന്ന വസ്തുക്കളെ ട്രാക്കുചെയ്യാനുള്ള കഴിവില്ലായ്മ, അല്ലെങ്കിൽ മറ്റ് പല കാഴ്ച വൈകല്യങ്ങൾ എന്നിവ പോലുള്ള ചില വിഷ്വൽ പ്രശ്നങ്ങൾ ചില ആളുകൾക്ക് അനുഭവപ്പെടാം.
ഇത്തരം അവസ്ഥയിൽ ചാർട്ട് ഉപയോഗിച്ച് അളക്കുന്ന കാഴ്ച ശക്തി സാധാരമായി (6/6) തന്നെ വന്നേക്കാം.
അതിനാൽ, 6/6 വിഷ്വൽ അക്വിറ്റി എല്ലായ്പോഴും സാധാരണ കാഴ്ചയെ സൂചിപ്പിക്കുന്നില്ല എന്ന് കരുതണം.
എളുപ്പത്തിൽ അളക്കാനാവും എന്നതും, ഒരു വ്യക്തിക്ക് കൈകാര്യം ചെയ്യാൻ കഴിയുന്ന സാധാരണ ദൈനംദിന പ്രവർത്തനങ്ങളുമായി പൊരുത്തപ്പെടുന്നു എന്നതിനാലുമാണ് ഈ രീതിയിലുള്ള കാഴ്ച പരിശോധന വ്യാപകമായി ഉപയോഗിക്കുന്നതിനുള്ള കാരണം.
പരാമർശങ്ങൾ പുറത്തേക്കുള്ള കണ്ണികൾ വിഷ്വൽ അക്വിറ്റി എങ്ങനെ അളക്കുന്നു വിഷ്വൽ അക്വിറ്റി മെഷർമെന്റ് സ്റ്റാൻഡേർഡ് Archived 2021-05-07 at the Wayback Machine .
, ഇന്റർനാഷണൽ കൗൺസിൽ ഓഫ് ഒഫ്താൽമോളജി, 1984 മനുഷ്യ നേത്രത്തിൻറെ വിഷ്വൽ അക്വിറ്റി Archived 2012-09-06 at the Wayback Machine .
യൂട്ടാ യൂണിവേഴ്സിറ്റിയിലെ വെബ്വിഷൻ റഫറൻസിൽ നിന്നുള്ള വിഷ്വൽ അക്വിറ്റി ചാപ്റ്റർ ഫ്രീബർഗ് വിഷ്വൽ അക്വിറ്റി ടെസ്റ്റ് (FrACT)
കാഴ്ച പരിശോധന ചാർട്ട് ഇംഗ്ലീഷ് വിലാസം https://ml.wikipedia.org/wiki/Eye_chart
കാഴ്ച ശക്തി അളക്കാൻ നേത്രരോഗവിദഗ്ദ്ധർ , ഒപ്‌റ്റോമെട്രിസ്റ്റുകൾ , ഫിസിഷ്യൻമാർ അല്ലെങ്കിൽ നഴ്‌സുമാർ പോലുള്ള ആരോഗ്യ പരിപാലന വിദഗ്ധർ ഉപയോഗിക്കുന്ന ചാർട്ടുകളാണ് കാഴ്ച പരിശോധന ചാർട്ടുകൾ .
കാഴ്ച പരിശോധന ചാർട്ടിൽ നിന്ന് ഒരു നിശ്ചിത അകലത്തിലാണ് വ്യക്തി ഇരിക്കേണ്ടത്.
ഇരുന്നതിന് ശേഷം വലിയതിൽ ആരംഭിച്ച് ക്രമേണ ചെറിയതിലേക്ക് എന്ന രീതിയിൽ ചാർ‌ട്ടിലെ അക്ഷരങ്ങൾ അല്ലെങ്കിൽ ചിഹ്നങ്ങൾ‌ തിരിച്ചറിയാൻ‌ വ്യക്തിയോട് പറയുന്നു.
വിശ്വസനീയമായി തിരിച്ചറിയാൻ കഴിയുന്ന ഏറ്റവും ചെറിയ ചിഹ്നങ്ങൾ വ്യക്തിയുടെ കാഴ്ച ശക്തിയുടെ അളവ് ആയി കണക്കാക്കപ്പെടുന്നു.
സ്നെല്ലെൻ ചാർട്ട് ആണ് ഏറ്റവും വ്യാപകമായി ഉപയോഗിക്കപ്പെടുന്ന കാഴ്ച പരിശോധന ചാർട്ട്.
കാഴ്ചശക്തിയുടെ കൂടുതൽ വ്യക്തമായ അളക്കലിന് സഹായിക്കുന്ന ലോഗ്മാർ ചാർട്ട് , അക്ഷര ജ്ഞാനം ഇല്ലാത്തവർക്കു കൂടി ഉപയോഗിക്കാൻ പറ്റുന്ന ലാൻ‌ഡോൾട്ട് സി ചാർട്ട് , ഇ ചാർട്ട് , കുട്ടികളുടെ കാഴ്ച ശക്തി അളക്കാൻ ഉപയോഗിക്കുന്ന ലിയ ടെസ്റ്റ് , ഗൊലോവിൻ-സിവ്‌സെവ് പട്ടിക , റോസെൻ‌ബാം ചാർട്ട്, ജെയ്‌ഗർ ചാർട്ട് എന്നിങ്ങനെ ഒരുപാട് തരത്തിലുള്ള കാഴ്ച പരിശോധന ചാർട്ടുകൾ ഉണ്ട്.
കാഴ്ചകൾ‌ പരിശോധിക്കുന്നതിനുള്ള സ്റ്റാൻ‌ഡേർ‌ഡൈസ്ഡ് ചിഹ്നങ്ങളായ ഒപ്റ്റോടൈപ്പുകളുടെ നിരവധി വരികൾ‌ അടങ്ങിയ ചാർ‌ട്ടുകൾ‌ വ്യക്തിയെ കാണിക്കുന്നു.
ഒപ്‌ടോടൈപ്പുകൾ സാധാരണയായി അക്ഷരങ്ങൾ, അക്കങ്ങൾ അല്ലെങ്കിൽ ജ്യാമിതീയ ചിഹ്നങ്ങളാണ്.
ചാർട്ടിന്റെ ഓരോ വരിയും വ്യത്യസ്ത വലുപ്പത്തിലുള്ള ഒപ്‌ടോടൈപ്പുകൾ ആണ് ഉള്ളത്.
സാധാരണയായി ഏറ്റവും വലിയ ഒപ്‌ടോടൈപ്പുകൾ മുകളിലെ വരിയിലാണ്.
ചാർട്ടിന്റെ അടിയിലേക്ക് വരുന്തോറും ഒപ്റ്റോടൈപ്പുകൾ  ക്രമേണ ചെറുതായിവരുന്നു.
വ്യക്തി ഏതെങ്കിലും ഗ്ലാസുകളോ കോൺടാക്റ്റ് ലെൻസുകളോ ഉപയോഗിക്കുന്നുണ്ടെങ്കിൽ അവ നീക്കംചെയ്തതിന് ശേഷമാണ് പരിശോധന ആരംഭിക്കുന്നത്.
ആദ്യം പരിശോധിക്കേണ്ട വ്യക്തിയോട് ചാർട്ടിൽ നിന്ന് ഒരു സ്റ്റാൻഡേർഡ് ദൂരത്തിൽ നിൽക്കുകയോ ഇരിക്കുകയോ ചെയ്യാൻ ആവശ്യപ്പെടുന്നു (ഉദാ. സ്നെല്ലെൻ ചാർട്ടിന് 6 മീറ്റർ).
വലിയ വരികളിൽ നിന്ന് ആരംഭിച്ച് ചെറിയ വരികളിലേക്ക് എന്ന രീതിയിൽ ചാർട്ടിലെ ഒപ്‌ടോടൈപ്പുകൾ തിരിച്ചറിയാൻ വ്യക്തിയോട് ആവശ്യപ്പെടുന്നു.
വ്യക്തിക്ക് ചിഹ്നങ്ങളെ വിശ്വസനീയമായി തിരിച്ചറിയാൻ കഴിയുന്ന ഏറ്റവും ചെറിയ വരി ആ വ്യക്തിയുടെ കാഴ്ച ശക്തിയുടെ അളവായി കണക്കാക്കുന്നു.
ഒരു സമയം ഒരു കണ്ണ് ആണ് പരിശോധിക്കുന്നത്.
പ്രായോഗികമായി, മറ്റൊരു കണ്ണ് ഒരു കൈ, കടലാസ് കഷ്ണം അല്ലെങ്കിൽ ഒരു ചെറിയ ഒക്ലൂടർ കൊണ്ട് മൂടിയാണ് ഇത് സാധ്യമാക്കുന്നത്.
ഗ്ലാസുകളോ കോൺടാക്റ്റ് ലെൻസുകളോ ഇല്ലാതെ കാഴ്ച അളന്ന ശേഷം, അവ ധരിക്കുമ്പോൾ ഉള്ള കാഴ്ചയും അളക്കുന്നു.
അത്തരം റിഫ്രാക്റ്റീവ് ലെൻസുകളുടെ ഉപയോഗം വിഷ്വൽ അക്വിറ്റി സാധാരണ നിലയിലേക്ക് ശരിയാക്കുന്നുണ്ടോ എന്നറിയാനാണ് ഇത്.
കണ്ണട അല്ലെങ്കിൽ കോണ്ടാക്റ്റ് ലെൻ ഉപയോഗിച്ചതിനു ശേഷവും കാഴ്ചശക്തി സാധാരണ നിലയിൽ എത്തുന്നില്ലെങ്കിൽ ഒരു പിൻഹോൾ ഉപയോഗിച്ച് കാഴ്ച മെച്ചപ്പെടുന്നുണ്ടോ എന്ന് നോക്കണം.
പിൻഹോളുകളുടെ ഉപയോഗത്തിലൂടെ കാഴ്ചശക്തി മെച്ചപ്പെടുകയാണെങ്കിൽ, ലെൻസുകൾ ഉപയോഗിച്ച് കാഴ്ച മെച്ചപ്പെടുന്നുണ്ടോ എന്ന് നോക്കണം.
സ്നെല്ലെൻ ചാർട്ട് ഉപയോഗിച്ച്, കാഴ്ച ശക്തി ഭിന്ന സംഖ്യയിൽ രേഖപ്പെടുത്തുന്നു (ഉദാ:6/12).
ഇതിൽ ന്യൂമറേറ്റർ ചാർട്ടും വ്യക്തിയും തമ്മിലുള്ള സ്റ്റൻഡേഡ് ദൂരമാണ്.
ഡിനോമിനേറ്റർ ആയി 3  മുതൽ 60 വരെയുള്ള മൂല്യങ്ങളും രേഖപ്പെടുത്തുന്നു (ചുവടെയുള്ള നമ്പർ).
6/6 (20/20) സാധാരണ കാഴ്ചയായി കണക്കാക്കുന്നു.
നിരവധി തരം കാഴ്ച പരിശോധന ചാർട്ടുകൾ നിലവിലുണ്ട്.
അവ ഉപയോഗിക്കുന്ന രീതികളും വ്യത്യാസപ്പെട്ടിരിക്കുന്നു.
ഉദാഹരണത്തിന്, സ്നെല്ലെൻ ചാർട്ട് സാധാരണയായി 6 മീറ്ററിലോ 20 അടിയിലോ ഉപയോഗിക്കാൻ രൂപകൽപ്പന ചെയ്തിട്ടുള്ളതാണ്, അതേസമയം ലോഗ്മാർ (ഇടിഡിആർഎസ്) ചാർട്ട് 4 മീറ്ററും 3 മീറ്ററും ഉൾപ്പടെ പല ദൂരങ്ങളിൽ ഉപയോഗിക്കാൻ പറ്റും.
സമീപത്തുള്ള കാഴ്ച പരിശോധിക്കുന്നതിന് ഒരു റോസെൻ‌ബോം ചാർട്ട് അല്ലെങ്കിൽ ജെയ്‌ഗർ ചാർട്ട് ഉപയോഗിക്കാം.
സാധാരണയായി കാഴ്ച പരിശോധിക്കുന്നത് സ്നെല്ലൻ ചാർട്ട് ഉപയോഗിച്ച് ആണെങ്കിൽ, കാഴ്ചയുടെ കൃത്യമായ അളവെടുക്കലിന് ലോഗ്മാർ ചാർട്ട് മികച്ചതാണെന്ന് ചില വിദഗ്ധർ വാദിക്കുന്നു.
ലോഗ്മാർ ചാർട്ട് ഓരോ വരിയിലും ഒരേ എണ്ണം ചിഹ്നങ്ങൾ ഉള്ളവയാണ്.
കൂടാതെ ചിഹ്ന വലുപ്പം ലോഗരിതിമിക്കായി വ്യത്യാസപ്പെടുന്ന ഇത് ഏത് ദൂരത്തിലും ഉപയോഗിക്കാൻ എളുപ്പമാണ്.
ഈ മെച്ചപ്പെടുത്തലുകളുടെ അനന്തരഫലമായി, കാഴ്ചശക്തി അളക്കുന്നതിനുള്ള കൂടുതൽ വിശ്വസനീയമായ ഉപകരണമായി ലോഗ്മാർ ചാർട്ട് നിർദ്ദേശിക്കപ്പെട്ടിട്ടുണ്ട്.
എന്നിരുന്നാലും, ലോഗ്മാർ ചാർട്ട് ഇതുവരെ വ്യാപകമായി സ്വീകരിച്ചിട്ടില്ല.
ശിശുക്കൾ, കൊച്ചുകുട്ടികൾ, നിരക്ഷരരായ മുതിർന്നവർ എന്നിവരിൽ കാഴ്ചശക്തി അളക്കുന്നത് ബുദ്ധിമുട്ടാണ്.
കുട്ടികളിൽ ലിയ ചിഹ്നങ്ങൾ പോലുള്ള പ്രത്യേക കാഴ്ച പരിശോധന ചാർട്ടുകൾ ഉപയോഗിക്കാം.
ഇതിൽ ലളിതമായ ചിത്രങ്ങളോ പാറ്റേണുകളോ ഉപയോഗിക്കുന്നു.
നിരക്ഷരരായ മുതിർന്നവരിൽ ടംബ്ലിംഗ് ഇ എന്ന് വിളിക്കപ്പെടുന്ന ഇ ചാർട്ട് ഉപയോഗിക്കാം.
ഓരോ "ഇ"യും ഏത് ദിശയിലാണ് അഭിമുഖീകരിക്കുന്നതെന്ന് സൂചിപ്പിച്ച് കാഴ്ച ശക്തി അളക്കാവുന്നതാണ്.
ലാൻ‌ഡോൾട്ട് സി ചാർട്ടും ഇതിന് സമാനമാണ്.
അവസാനത്തെ രണ്ട് തരം ചാർട്ടുകളും രോഗി ചിത്രങ്ങൾ ഊഹിക്കാനുള്ള സാധ്യത കുറയ്ക്കുന്നു.
ജാപ്പനീസ് കാഴ്ച പരിശോധന ചാർട്ട് ഇതരമാർഗങ്ങൾ
കാഴ്ച പരിശോധനയ്ക്ക് കമ്പ്യൂട്ടർ അധിഷ്‌ഠിത ഇതരമാർഗങ്ങൾ വികസിപ്പിച്ചെടുത്തിട്ടുണ്ട്.
ഇവയ്ക്ക് കൂടുതൽ കൃത്യമായ അളവ്, ക്രമരഹിതമായ ഒപ്‌ടോടൈപ്പുകൾ, ഊഹിക്കാനുള്ള സാധ്യത കുറവ് എന്നിങ്ങനെയുള്ള നിരവധി ഗുണങ്ങളുണ്ട്.
ഒരു വ്യക്തിക്ക്, പ്രത്യേകിച്ച് ഒരു കൊച്ചുകുട്ടിയ്ക്ക് കാഴ്ച പരിശോധനയുമായി സഹകരിക്കാൻ കഴിയുന്നില്ലെങ്കിൽ, ചില സൂചനകളിലൂടെ മാതാപിതാക്കൾക്ക് കുട്ടിയുടെ കാഴ്ചയിലെ അപാകതകളെക്കുറിച്ച് മുന്നറിയിപ്പ് നൽകാൻ കഴിയും.
ഫോക്കസ് ചെയ്യാൻ ശ്രമിക്കുമ്പോൾ കുട്ടി വസ്തുക്കളെ മുഖത്തോട് ചേർത്ത് പിടിച്ചേക്കാം എന്നതാണ് ഒരു സൂചന.
ഫോട്ടോസ്ക്രീനിംഗ് എന്ന ഫോട്ടോഗ്രാഫി സാങ്കേതികത വഴി റിഫ്രാക്റ്റീവ് പിശക് കണക്കാക്കാം.
നേരിട്ടുള്ള കാഴ്ച പരിശോധന സാധ്യമാകാത്ത അവസ്ഥയിൽ വി.ഇ.
പി, ഒപ്റ്റോകൈനെറ്റിക് നിസ്റ്റഗ്മസ് പോലെയുള്ള പരിശോധനകളും സാധ്യമാണ്.
സാങ്കേതിക വിശദാംശങ്ങൾ ഒപ്‌ടോടൈപ്പ് ക്രൗഡിംഗ്
ഒപ്‌ടോടൈപ്പ് പ്രതീകങ്ങൾ 4.4 ബാർ വീതിയെക്കാൾ അടുത്തെത്തിക്കഴിഞ്ഞാൽ ഒപ്‌ടോടൈപ്പ് "ക്രൗഡിംഗ്" മൂലം ഫോവിയയിലെ വിഷ്വൽ അക്വിറ്റി കുറയുന്നു.
ഫോവയിലെ ഒപ്‌ടോടൈപ്പ് അക്ഷരങ്ങൾക്കായുള്ള "ക്രിട്ടിക്കൽ സ്‌പെയ്‌സിംഗ്" എന്നാണ് ഇതിനെ വിളിക്കുന്നത്.
പെരിഫറി വിഷ്വൽ അക്വിറ്റിക്ക്, നിർണായക സ്‌പെയ്‌സിംഗ് വളരെ വലുതാണ്, അതായത് 15-20 ബാർ വീതിയെക്കാൾ അടുത്തുള്ള ഒപ്‌ടോടൈപ്പ് പ്രതീകങ്ങൾ വിഷ്വൽ അക്വിറ്റിയെ പ്രതികൂലമായി ബാധിക്കുന്നു.
ഇതും കാണുക ഗൊലോവിൻ-സിവറ്റ്‌സെവ് പട്ടിക ലാൻ‌ഡോൾട്ട് സി ലിയ ടെസ്റ്റ് മോണോയർ ചാർട്ട് സ്നെല്ലെൻ ചാർട്ട് പരാമർശങ്ങൾ
കാഴ്ചവട്ടം ഇംഗ്ലീഷ് വിലാസം https://ml.wikipedia.org/wiki/Angle_of_view ഒരു ഛായാഗ്രാഹിയുടെ കാഴ്ചവട്ടം തിരശ്ചീനമായോ ലംബമായോ കോണോടു കോണായോ അളക്കാവുന്നതാണ്.
ഛായാഗ്രഹണത്തിൽ കാഴ്ചവട്ടം അഥവാ ആംഗിൾ ഓഫ് വ്യൂ എന്ന സാങ്കേതിക പദം കൊണ്ട് വിവക്ഷിക്കുന്നത് ഒരു ദൃശ്യത്തിന്റെ ഛായാഗ്രാഹിക്കു പകർത്താൻ സാധിക്കുന്ന കോൺ അളവിനെയാണ്.
ഒരു ഛായാഗ്രാഹിയുടെ കാഴ്ചവട്ടം തിരശ്ചീനമായോ ലംബമായോ കോണോടു കോണായോ അളക്കാവുന്നതാണ്.
കാഴ്ചവട്ടത്തിന്റെ കണക്കുകൂട്ടൽ
റെക്റ്റിലീനിയർ ലെൻസുകളിലെ കാഴ്ചവട്ടം ഫോക്കൽ ലെങ്ങ്ത്തും ചിത്രത്തിന്റെ വലിപ്പവും വച്ച് കണക്കുകൂട്ടാം.
റെക്റ്റിലീനിയർ അല്ലാത്ത ലെൻസുകളിൽ കാഴ്ചവട്ടത്തിന്റെ കണക്കുകൂട്ടൽ വളരെ ദുഷ്കരമാണ്.
റെക്റ്റിലീനിയർ ചിത്രം എടുക്കുന്ന ലെൻസിന്റെ കാഴ്ചവട്ടം (α) കണക്കാക്കാൻ ചിത്രത്തിന്റെ വലിപ്പം (d) ഫോക്കൽ ലെങ്ങ്ത്ത്(ʄ)എന്നിവ ഉപയോഗിക്കുന്നു.
α = 2 arctan ⁡ d 2 f {\displaystyle \alpha =2\arctan {\frac {d}{2f}}}
d {\displaystyle d} എന്നത് ഫിലിമിന്റെയോ ഫോട്ടോ സെൻസറിന്റെയോ അളന്നെടുത്ത വലിപ്പമാണ്(തിരശ്ചീനം/ലംബം/കോണോടു കോൺ).
ഉദാഹരണമായി 35എം.
എം. ഫിലിമിന്റെ തിരശ്ചീന കാഴ്ചവട്ടം കണക്കാക്കാൻ d = 36 {\displaystyle d=36} എടുക്കുന്നു.
കാഴ്ചവട്ടം ത്രികോണമിതി പ്രശ്നമായതുകൊണ്ട് ഫോക്കൽ ലെങ്ങ്ത്തുമായി അത്രയേറെ ഒന്നാക്കാൻ സാധിക്കില്ലെങ്കിലും ഏകദേശം α ≈ d f {\displaystyle \alpha \approx {\frac {d}{f}}} റേഡിയൻസ് അല്ലെങ്കിൽ 180 d π f {\displaystyle {\frac {180d}{\pi f}}} ഡിഗ്രികൾ ആയി എടുക്കാം.
ഒരു 35 എം.എം ഛായാഗ്രാഹിയുടെ ഫോക്കൽ ലെങ്ത്ത് 50 എം എം. സെൻസർ വലിപ്പം 24എം എം(ലംബം) X 35എം എം(തിരശ്ചീനം), കോണോടു കോൺ 43.3 എം എം എന്നാൽ കാഴ്ചവട്ടം തിരശ്ചീനമായി, α h = 2 arctan ⁡ h 2 f = 2 arctan ⁡ 36 2 × 50 ≈ 39.6 ∘ {\displaystyle \alpha _{h}=2\arctan {\frac {h}{2f}}=2\arctan {\frac {36}{2\times 50}}\approx 39.6^{\circ }} കാഴ്ചവട്ടം ലംബമായി, α v = 2 arctan ⁡ v 2 f = 2 arctan ⁡ 24 2 × 50 ≈ 27.0 ∘ {\displaystyle \alpha _{v}=2\arctan {\frac {v}{2f}}=2\arctan {\frac {24}{2\times 50}}\approx 27.0^{\circ }} കാഴ്ചവട്ടം കോണോടു കോണായി, α d = 2 arctan ⁡ d 2 f = 2 arctan ⁡ 43.3 2 × 50 ≈ 46.8 ∘ {\displaystyle \alpha _{d}=2\arctan {\frac {d}{2f}}=2\arctan {\frac {43.3}{2\times 50}}\approx 46.8^{\circ }}
കാഴ്ച (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kaazhcha ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കാഴ്ച 2004-ൽ മലയാള സിനിമാ ലോകത്ത് ചലനം സൃഷ്ടിച്ച ചലച്ചിത്രം.
ബ്ലെസി എന്ന സംവിധായകന്റെ ആദ്യ ചിത്രമായിരുന്നു ഇത്.
അക്കാലത്തിറങ്ങിയ സിനിമകളിൽ നിന്നും വ്യത്യസ്തമായ പ്രമേയം സ്വീകരിച്ചിട്ടും ഈ ചിത്രം പ്രദർശന വിജയം നേടി.
മലയാളത്തിലെ വാണിജ്യ സിനിമകളധികവും ജീവിത ഗന്ധിയല്ലാത്ത ഹാസ്യകഥകളുമായി പുറത്തിറങ്ങുമ്പോഴാണ് ഗുജറാത്ത് ഭൂകമ്പം ചിതറിച്ച ഒരു ബാലന്റെ കഥ ചിത്രീകരിക്കുന്ന കാഴ്ച പുറത്തിറങ്ങുന്നത്.
ഒരു വൻ‌ദുരന്തം ചിലരിലേൽപ്പിക്കുന്ന പോറലുകളും അതിൽ സഹജീവികൾ നടത്തുന്ന വിവിധ രീതിയിലുള്ള ഇടപെടലുകളുമാണ് കാഴ്ചയിലൂടെ സംവിധായകൻ പറഞ്ഞുവയ്ക്കുന്നത്.
ദേശം, ഭാഷ, പ്രായം എന്നീ വ്യത്യാസങ്ങൾക്കതീതമായി ഇരുവരും വളർത്തിയെടുക്കുന്ന സ്നേഹമാണ് കഥയുടെ പ്രധാന ആകർഷണം.
ഭൂകമ്പത്തെത്തുടർന്ന് ഭിക്ഷാടക സംഘത്തിന്റെ കയ്യിലകപ്പെട്ട പവൻ അവിടെ നിന്നും രക്ഷപ്പെട്ട് ഉത്സവപ്പറമ്പുകളിൽ സിനിമാ പ്രദർശനം നടത്തി ജീവിക്കുന്ന മാധവൻ എന്ന സാധാരണക്കാരന്റെ അരികിൽ എത്തിച്ചേരുന്നു.
പവന്റെ അനാഥത്വത്തിൽ മനസലിഞ്ഞ മാധവൻ അവനെ തന്റെ വീട്ടിലേക്ക് കൂട്ടിക്കൊണ്ടു പോകുന്നു.
വീട്ടുകാരുടെയും നാട്ടുകാരുടെയും പ്രിയപ്പെട്ടവനായ ബാലൻ ഭൂകമ്പത്തെത്തുടർന്ന് അനാഥനായതാണെന്ന തിരിച്ചറിവ് മറ്റു ചിലർ സ്വാർഥലാഭത്തിനായി ഉപയോഗിക്കാൻ തുടങ്ങുന്നതോടെ അവന്റെ ജീവിതഗതി മാറിമറിയുന്നു.
തുടർന്ന് പവനെക്കാണുന്നത് പൊലീസ് സ്റ്റേഷനിലും അനാഥാലയത്തിലും കോടതിയിലുമൊക്കെയാണ്.
മാധവനും ഈ ബാലനും തമ്മിലുള്ള സ്നേഹബന്ധത്തിന്റെ തീവ്രത നിയമ പുസ്തകങ്ങൾക്കു മനസ്സിലാക്കാനാകുന്നില്ല.
അവർ അവനെ ഗുജറാത്തിലേക്ക് തിരിച്ചയക്കുന്നു.
സ്വന്തം നാടുവിട്ട് പുറത്തുപോയിട്ടില്ലാത്ത ഓപ്പറേറ്റർ മാധവനും അവനൊപ്പം സഹായത്തിന് ഗുജറാത്തിലേക്ക് പുറപ്പെട്ടു.
ഗുജറാത്തിലെത്തിയപ്പോൾ ദുരന്തത്തിന്റെ ക്രൂരമായ പ്രഹേളികകൾ മാധവൻ നേരിട്ടു കാണുകയാണ്.
പവന്റെ മാതാപിതാക്കൾ അവിടെയില്ല.
എന്നാൽ അവർ മരിച്ചോ അതോ ജീവനോടെയുണ്ടോ എന്ന് അധികാരികൾക്ക് തീർച്ചയില്ല.
അവരുടെ രേഖകളിൽ ഒരു വാചകമുണ്ട്- കാണ്മാനില്ല.
എന്നുവച്ചാൽ അവർ എന്നുവേണമെങ്കിലും തിരിച്ചുവരാം.
ഇക്കാരണത്താൽ മാധവന് പവനെ ദത്തെടുക്കാനാവില്ല.
ഒടുവിൽ തനിക്കു പിറക്കാ‍തെപോയ മകനെ വീണ്ടും അനാഥത്വത്തിന്റെ ദുരിതങ്ങളിലേക്ക് തനിച്ചാക്കി മടങ്ങാൻ മാധവൻ നിർബന്ധിതനാകുന്നതോടെ കഥ പൂർണ്ണമാകുന്നു.
ഉറ്റവർ ഒരിക്കലും എത്താതിരുന്നാൽ തന്നെ അറിയിക്കണമെന്നും താൻ സ്വന്തം മകനെപ്പോലെ വളർത്തിക്കോളാമെന്നും അഭ്യർഥിച്ച് മാധവൻ തന്റെ വിലാസം എഴുതി ഉദ്യോഗസ്ഥനെ ഒരു കത്ത് ഏൽപ്പിക്കുന്നു.
മാധവൻ തിരികെ നടക്കുമ്പോൾ ആ ഉദ്യോഗസ്ഥൻ കത്ത് ചവറ്റുകുട്ടയിലേക്കെറിയുന്നു.
ഇതൊന്നും അറിയാതെ മനസ്സിൽ നന്മകളുമായി നടന്നകലുന്ന മാധവനിൽ ചിത്രം അവസാനിക്കുന്നു.
ചിത്രത്തിന്റെ കേന്ദ്ര കഥാപാത്രങ്ങളായ ഫിലിം ഓപ്പറേറ്റർ മാധവനെയും അനാഥ ബാലൻ പവനെയും അവതരിപ്പിക്കുന്നത് യഥാക്രമം മമ്മൂട്ടിയും യഷുമാണ്.
മാധവന്റെ ഭാര്യയായി പത്മപ്രിയയും മകളായി സനുഷയും വേഷമിടുന്നു.
ഇന്നസെന്റ് , മനോജ് കെ. ജയൻ , വേണു നാഗവള്ളി എന്നിവർ മറ്റു കേന്ദ്രകഥാ‍പാത്രങ്ങളെ അവതരിപ്പിക്കുന്നു.
പത്മപ്രിയയുടെ ആദ്യ മലയാളചിത്രമായിരുന്നു ഇത്.
ജീവിത നൈർമ്മല്യങ്ങൾ വിട്ടുമാറാത്ത, കുട്ടനാട്ടിലെ ഇഴയുന്ന ജീവിതപശ്ചാത്തലത്തിലാണ് സംവിധായകൻ കഥ ചിത്രീകരിക്കുന്നത്.
ഒരു അനാഥ ബാ‍ലനും നാട്ടുമ്പുറത്തുകാരനുമായുള്ള സ്നേഹബന്ധത്തിന്റെ സുന്ദര മുഹൂർത്തത്തിൽനിന്ന് പെട്ടെന്ന് സാമൂഹിക വിമർശനത്തിലേക്കാണ് സിനിമ പടർന്നു കയറുന്നത്.
ദുരന്തങ്ങൾ സാധാരണക്കാരന്റെ ജീവിതത്തിൽ ഏൽപ്പിക്കുന്ന മുറിവുകളെ നിയമപ്പുസ്തകങ്ങളുപയോഗിച്ച് അധികാരികൾ നിസ്സാരവൽക്കരിക്കുന്നത് എങ്ങനെയെന്നു കാട്ടുകയാണ് സംവിധായകൻ.
നന്മയുടെ ഭാഷ മനസ്സിലാക്കാത്ത ഉദ്യോഗ വർഗ്ഗത്തെയും തുറന്നുകാട്ടുന്ന അവതരണമാണ് ചിത്രത്തിന്റേത്.
കഥയുമായി ബന്ധമില്ലാത്ത സമകാലിക സംഭവങ്ങളെയും ഇടയ്ക്ക് വിമർശിക്കുന്നുണ്ട്. 'അല്പസ്വല്പം വിദേശ ബന്ധമില്ലാത്ത ആരാ ഇവിടെയുള്ളത്' എന്ന പരാമർശം ഒരുദാഹരണം.
കുറഞ്ഞ ചിലവിൽ നിർമ്മിക്കപ്പെട്ട കാഴ്ച പതിവ് വിപണനഘടകങ്ങളൊന്നും ഇല്ലാതിരുന്നിട്ടും മികച്ച സാമ്പത്തിക വിജയം നേടി.
റിലീസ് ചെയ്ത മിക്ക കേന്ദ്രങ്ങളിലും ഈ സിനിമ 100 ദിവസം പിന്നിട്ടു.
ലളിതമായ പ്രമേയം സ്വീകരിച്ച് ഈ സിനിമ നേടിയ വിജയം ഒട്ടേറെ സംവിധായകരെ ആ വഴിക്ക് ചിന്തിക്കുവാൻ പ്രേരിപ്പിച്ചു.
2004ലെ കേരളസംസ്ഥാന സിനിമ അവാർഡിൽ കാഴ്ച ഒട്ടേറെ പുരസ്കാരങ്ങൾ നേടി.
മികച്ച നവാഗത സംവിധായകൻ(ബ്ലെസി), മികച്ച നടൻ(മമ്മൂട്ടി),മികച്ച ബാലതാരങ്ങൾ(യഷ്, സനുഷ), ജനകീയ സിനിമ എന്നീ വിഭാഗത്തിലാണ് കാഴ്ച സംസ്ഥാന അവാർഡ് നേടിയത്.
ടെലിവിഷൻ ചാനലായ ഏഷ്യാനെറ്റ് ജനകീയ വോട്ടെടുപ്പിലൂടെ പ്രഖ്യാപിച്ച പുരസ്കാര പട്ടികയിലും കാഴ്ച ഇടംനേടി.
മികച്ച ചിത്രം, മികച്ച സംവിധായകൻ, മികച്ച നടൻ, മികച്ച പുതുമുഖ നായിക, മികച്ച ഛായാഗ്രാഹകൻ എന്നിവയാണ് കാഴ്ച കരസ്ഥമാക്കിയ ഏഷ്യാനെറ്റ് അവാർഡുകൾ.
പത്മരാജൻ മെമ്മോറിയൽ ട്രസ്റ്റ് ഏർപ്പെടുത്തിയ മികച്ച മലയാളചിത്രത്തിനുള്ള പുരസ്കാരവും നേടി.
വിമർശനങ്ങൾ, വിവാദങ്ങൾ
സിനിമ ഇറങ്ങി ഏറെക്കഴിഞ്ഞാണെങ്കിലും കാഴ്ച ഏതാനും വിവാദങ്ങളിലും ഉൾപ്പെട്ടു.
2004ലെ ദേശീയ അവാർഡ് പ്രഖ്യാപിച്ചപ്പോൾ കാഴ്ച പൂർണ്ണമായും തഴയപ്പെട്ടിരുന്നു.
വിധികർത്താക്കളുടെ കൂട്ടത്തിലുള്ള മലയാളികൾക്കെതിരേ കടുത്ത വിമർശനവുമുയർന്നു.
ഇതേത്തുടർന്ന് വിധികർത്താക്കളിൽ ഒരാളായ മലയാള സിനിമാ സംവിധായകൻ മോഹൻ രൂക്ഷമായ ഭാഷയിൽ കാഴ്ചയെ വിമർശിച്ചു.
കാഴ്ചയുടെ പ്രമേയം മൗലികമല്ലെന്നതായിരുന്നു മോഹൻ ഉന്നയിച്ച പ്രധാ‍ന ആരോപണം.
തമിഴ് സംവിധായകൻ മണിരത്നത്തിന്റെ കന്നത്തിൽ മുത്തമിട്ടാൻ എന്ന ചിത്രത്തിന്റെ പ്രമേയംതന്നെയാണ് കാഴ്ചയുടേതെന്നും മോഹൻ ആരോപിച്ചു.
നുറുങ്ങുകൾ തമിഴ്‌ നടൻ വിക്രമിനെ ആയിരുന്നു സംവിധായകൻ ആദ്യഘട്ടത്തിൽ നായകനായി ആലോചിച്ചിരുന്നത്‌.
പിന്നീട്‌ മമ്മൂട്ടിയിൽ എത്തിച്ചേരുക ആയിരുന്നു.
സംസ്ഥാനപുരസ്കാര ജേതാവായ മേക്കപ്‌ മാൻ രഞ്ചിത്ത്‌ അമ്പാടിയുടെ പ്രഥമചിത്രം കൂടിയായിരുന്നു കാഴ്ച.
ചിത്രീകരണത്തിന്റെ കാര്യത്തിലും സംവിധായകൻ വ്യത്യസ്തത പുലർത്തി.
എല്ലാ അഭിനേതാക്കൾക്കും സാങ്കേതിക പ്രവർത്തകർക്കുമൊപ്പം ആലുവയിൽ അഭിനയക്കളരി നടത്തിയ ശേഷമാണ് കാഴ്ച ചിത്രീകരിച്ചത്.
മലയാളത്തിലെ തിരക്കേറിയ നടനായ മമ്മൂട്ടി ഉൾപ്പെടെ എല്ലാവരും ഈ ശിൽ‌പശാലയിൽ പങ്കെടുത്തിരുന്നു.
ഓരോ രംഗവും നാടകത്തിലെന്നപോലെ അവതരിപ്പിച്ചാണ് ബ്ലെസി സിനിമയുടെ ചിത്രീകരണത്തിനായി അഭിനേതാക്കളെ സജ്ജരാക്കിയത്.
കാഴ്ചയിൽ ഗുജറാത്തി അനാഥ ബാലനായി അഭിനയിച്ച യഷ് യഥാർഥത്തിൽ ഗുജറാത്തി തന്നെയാണ്.
കൊച്ചിയിൽ സ്ഥിരതാമസമാക്കിയ ഒട്ടേറെ ഗുജറാത്തികളിലൊരുവൻ.
കാഴ്ച (വിവക്ഷകൾ)
കാഴ്ച എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കാഴ്ച - ജീവികളുടെ ദൃശ്യ സംവേദനക്ഷമത കാഴ്ച (ചലച്ചിത്രം) - മലയാളചലച്ചിത്രം കാഴ്ച (നികുതി) - പുരാതന കേരളത്തിലെ ഒരു നികുതി.
കാഴ്ചക്കുല - ക്ഷേത്രങ്ങളിലേക്ക് കൊടുക്കുന്ന ഒരുതരം പഴക്കുല.
കെറിൻ വില്യംസ് ഇംഗ്ലീഷ് വിലാസം https://ml.wikipedia.org/wiki/Keryn_Williams
ഒഫ്താൽമോളജി മേഖലയിൽ പ്രവർത്തിക്കുന്ന ഒരു ഓസ്ട്രേലിയൻ സ്വദേശിയായ മെഡിക്കൽ ശാസ്ത്രജ്ഞയാണ് പ്രൊഫസർ കെറിൻ ആനി വില്യംസ് .
ഫ്ലിൻഡേഴ്സ് സർവ്വകലാശാലയിലെ സ്കൂൾ ഓഫ് മെഡിസിനിൽ പ്രിൻസിപ്പൽ റിസർച്ച് ഫെല്ലോ ആയിരുന്ന അവരുടെ ഗവേഷണ താൽപ്പര്യങ്ങളിൽ ക്ലിനിക്കൽ, പരീക്ഷണാത്മക കോർണിയൽ ട്രാൻസ്പ്ലാൻറേഷൻ, നേത്ര വീക്കം, ഒക്കുലാർ ഇമ്മ്യൂണോളജി, ഐ ബാങ്കിംഗ് എന്നിവ ഉൾപ്പെടുന്നു.
1949 സെപ്റ്റംബർ 5 നാണ് വില്യംസ് ജനിച്ചത്.
1971 -ൽ മെൽബൺ സർവകലാശാലയിൽ നിന്ന് ക്ലാസോടെ സയൻസ് ബിരുദം നേടി.
1974-ൽ, അവർ തന്റെ Immunochemical studies of human cell surface antigens (ഹ്യൂമൻ സെൽ ഉപരിതല ആന്റിജനുകളെക്കുറിച്ചുള്ള ഇമ്മ്യൂണോകെമിക്കൽ പഠനങ്ങൾ) എന്ന  ഡോക്ടറൽ തീസിസ് പൂർത്തിയാക്കി, അത് സമർപ്പിച്ച ദിവസം തന്നെ അവർ ബ്രിട്ടനിലേക്ക് പറന്നു.
ഇംഗ്ലണ്ടിൽ , ഓസ്‌ട്രേലിയൻ സർജൻ പീറ്റർ മോറിസിനൊപ്പം ഓക്‌സ്‌ഫോർഡ് സർവകലാശാലയിൽ ഗവേഷകയായി ജോലി ചെയ്തു.
മോറിസ് അവരെ തന്റെ പരിചയക്കാരനായ ഫ്ലിൻഡേഴ്‌സ് യൂണിവേഴ്‌സിറ്റിയിലെ നേത്രചികിത്സയിലെ ആദ്യത്തെ പ്രൊഫസറായ ഡഗ് കോസ്റ്ററിനോട് ശുപാർശ ചെയ്തു.
ഡഗ് കോസ്റ്റർ അവരെ 1981 ൽ അവിടെ ഒരു റിസർച്ച് ഫെല്ലോ ആയി ജോലിക്ക് നിയമിച്ചു 2016-ൽ വിരമിച്ചെങ്കിലും നിരവധി ഫെലോഷിപ്പുകളും വിവിധ സംഘടനകളിലെ അംഗത്വങ്ങളും അവർ നിലനിർത്തിയിട്ടുണ്ട്.
തന്റെ കരിയറിൽ വില്യംസിന് നിരവധി ശ്രദ്ധേയമായ നേട്ടങ്ങൾ കൈവരിച്ചിട്ടുണ്ട്.
അവർ 1985-ൽ ഓസ്‌ട്രേലിയൻ കോർണിയൽ ഗ്രാഫ്റ്റ് രജിസ്ട്രി (ACGR) സ്ഥാപിച്ചു, നിലവിൽ രജിസ്ട്രിയുടെ സയന്റിഫിക് ഡയറക്ടറാണ് അവർ.
രോഗികളുടെ ഫലങ്ങളും ക്ലിനിക്കൽ പരിശീലനവും മെച്ചപ്പെടുത്തുന്നതിനായി ഓസ്‌ട്രേലിയ ആസ്ഥാനമായുള്ള നേത്ര ബാങ്കുകളിൽ നിന്ന് മനുഷ്യ കോർണിയ മാറ്റിവയ്ക്കലുകളെക്കുറിച്ചുള്ള വിവരങ്ങൾ ശേഖരിക്കുന്ന ഒരു ഡാറ്റാബേസാണ് രജിസ്ട്രി.
ACGR അതിന്റെ തുടക്കം മുതൽ 35,000-ലധികം കോർണിയൽ ഗ്രാഫ്റ്റ് നടപടിക്രമങ്ങളിൽ നിന്നുള്ള വിവരങ്ങൾ ശേഖരിച്ചു.
മറ്റ് പല രാജ്യങ്ങളിലും സ്വന്തം കോർണിയൽ രജിസ്റ്ററികൾ ആരംഭിക്കുമ്പോൾ രജിസ്ട്രി ഒരു മാതൃകയായി ഉപയോഗിച്ചു, കൂടാതെ ആഗോളതലത്തിൽ താരതമ്യ പഠനങ്ങളിൽ വിപുലമായ ഡാറ്റ ഉപയോഗിക്കുന്നു.
2018-ൽ എസിജിആർ പുറത്തിറക്കിയ റിപ്പോർട്ട്, കെരാറ്റോപ്ലാസ്റ്റിയുടെ ഒരു പുതിയ രൂപത്തെ വിശദീകരിച്ചു, ഇത് ഡെസിമെറ്റ്സ് മെംബ്രൺ എൻഡോതീലിയൽ കെരാറ്റോപ്ലാസ്റ്റി എന്നറിയപ്പെടുന്നു, ഇത് ഗ്രാഫ്റ്റ് പരാജയം സംഭവിക്കുന്നത് കുറയ്ക്കുകയും കാഴ്ച ഫലങ്ങൾ പുനഃസ്ഥാപിക്കുന്നതിനുള്ള സമയപരിധി കുറയ്ക്കുകയും ചെയ്യും.
അന്താരാഷ്‌ട്രതലത്തിൽ നേത്രചികിത്സയുടെ പുരോഗതിയെക്കുറിച്ച് വില്യംസ് മുൻകാലങ്ങളിൽ വിദഗ്‌ധ വ്യാഖ്യാനം നൽകിയിട്ടുണ്ട്, പ്രത്യേകിച്ചും ട്രാൻസ്പ്ലാൻറുകൾക്ക് ലിംഗവിവേചനം ആവശ്യമായി വന്നേക്കാമെന്ന ഗവേഷണത്തിൽ.
2017-ൽ, വില്യംസിനെ കോർണിയ ട്രാൻസ്പ്ലാൻറേഷന്റെ ഗവേഷണത്തിലൂടെയും വികസനത്തിലൂടെയും ഒഫ്താൽമോളജി മേഖലയിലെ മെഡിക്കൽ സയൻസിന് മികച്ച സേവനത്തിനായി കമ്പാനിയൻ ഓഫ് ദ ഓർഡർ ഓഫ് ഓസ്‌ട്രേലിയ (എസി) ആയി നിയമിക്കപ്പെട്ടു.
വില്യംസ് നിലവിൽ സൗത്ത് ഓസ്‌ട്രേലിയൻ ഹെൽത്ത് മെഡിക്കൽ റിസർച്ച് ഇൻസ്റ്റിറ്റ്യൂട്ടിലെ ഓണററി സീനിയർ പ്രിൻസിപ്പൽ റിസർച്ച് ഫെല്ലോയാണ്, 2016 മുതൽ ഓസ്‌ട്രേലിയൻ അക്കാദമി ഹെൽത്ത് മെഡിക്കൽ സയൻസസിൽ തിരഞ്ഞെടുക്കപ്പെട്ട ഫെല്ലോ, റോയൽ ഓസ്‌ട്രേലിയൻ, ന്യൂസിലാൻഡ് കോളേജ് ഓഫ് ഒഫ്താൽമോളജിസ്റ്റുകളുടെ ഓണററി ഫെലോ, കൂടാതെ ഓസ്‌ട്രേലിയയിലെയും ന്യൂസിലൻഡിലെയും ട്രാൻസ്പ്ലാൻറേഷൻ സൊസൈറ്റിയുടെ ഓണററി ലൈഫ് അംഗത്വവും അവർക്കുണ്ട്.
മറ്റ് നേട്ടങ്ങളിൽ ഇവ ഉൾപ്പെടുന്നു: 1982 ഐ ബാങ്ക് ഓഫ് സൗത്ത് ഓസ്‌ട്രേലിയയുടെ സഹസ്ഥാപക.
2009 MSc, വിക്ടോറിയ സർവ്വകലാശാല, വെല്ലിങ്ങ്ടൻ.
2011 പ്രൊഫസർ, സ്കൂൾ ഓഫ് മെഡിസിൻ, ഫ്ലിൻഡേഴ്സ് യൂണിവേഴ്സിറ്റി ഓഫ് സൗത്ത് ഓസ്ട്രേലിയ.
2012 NHMRC "പത്ത് മികച്ചത്".
പ്രസിദ്ധീകരണങ്ങളും പേറ്റന്റുകളും
1977 നും 2019 ഇടയിൽ 168 പ്രസിദ്ധീകരണങ്ങളിൽ ഉൾപ്പെട്ട വില്യംസിന് വിപുലമായ ഉദ്ധരണികളുണ്ട്.
മൃഗങ്ങളുടെ മാതൃകകളിൽ ട്രാൻസ്പ്ലാൻറ് നിരസിക്കൽ കുറയ്ക്കാൻ സഹായിക്കുന്ന പ്രോട്ടീനുകൾ സ്വയം ഉൽപ്പാദിപ്പിക്കുന്നതിനുള്ള ദാതാവിന്റെ കോർണിയകളുടെ ജീൻ തെറാപ്പിയിൽ അവരുടെ ഗവേഷണം ശ്രദ്ധ കേന്ദ്രീകരിക്കുന്നു.
ജനിതകമാറ്റം വരുത്തിയ ആന്റിബോഡികൾ ഐഡ്രോപ്പുകൾ വഴിയോ പോറസ് സിലിക്കൺ ബയോ മെറ്റീരിയൽ വഴിയോ എത്തിക്കുന്നതിൽ ശ്രദ്ധ കേന്ദ്രീകരിക്കുന്ന ആന്റി-റിജക്ഷൻ ഡ്രഗ് ഡെവലപ്‌മെന്റിലും അവർ ഏർപ്പെട്ടിരിക്കുന്നു.
തിരഞ്ഞെടുത്ത പ്രസിദ്ധീകരണങ്ങളിൽ ഇവ ഉൾപ്പെടുന്നു: വില്യംസ്, കെറിൻ എ. ഇറാനി, യസാദ് ഡി. (2016).
"Gene Therapy and Gene Editing for the Corneal Dystrophies (കോർണിയൽ ഡിസ്ട്രോഫികൾക്കുള്ള ജീൻ തെറാപ്പിയും ജീൻ എഡിറ്റിംഗും)".
ഏഷ്യ-പസഫിക് ജേണൽ ഓഫ് ഒഫ്താൽമോളജി .
5 (4): 312–316.
doi :10.1097/apo.0000000000000215.
ISSN 2162-0989.
വില്യംസ്, KA (1 മെയ് 2005).
"Corneal graft rejection occurs despite Fas ligand expression and apoptosis of infiltrating cells (ഫാസ് ലിഗാൻഡ് എക്സ്പ്രഷനും നുഴഞ്ഞുകയറുന്ന കോശങ്ങളുടെ അപ്പോപ്റ്റോസിസും ഉണ്ടായിരുന്നിട്ടും കോർണിയൽ ഗ്രാഫ്റ്റ് നിരസിക്കൽ സംഭവിക്കുന്നു)".
ബ്രിട്ടീഷ് ജേണൽ ഓഫ് ഒഫ്താൽമോളജി .
89 (5): 632–638.
doi :10.1136/bjo.2003.040675.
ISSN 0007-1161.
വില്യംസ്, കെഎ; ജോൺസ്റ്റോൺ, EW; വൈറ്റ്, എംഎ; വോങ്, എച്ച്സി; കോസ്റ്റർ, ഡിജെ (1989-10).
"Experimental fragmentary retinal transplantation in the rat (എലിയിലെ പരീക്ഷണാത്മക ഫ്രാഗ്മെന്ററി റെറ്റിന ട്രാൻസ്പ്ലാൻറേഷൻ". ട്രാൻസ്പ്ലാൻറേഷൻ നടപടികൾ).
21 (5): 3773–3774.
ISSN 0041-1345.